**На основу члана 38. став 1. и 2. Закона о пловидби и лукама на унутрашњим водама („Службени гласник РС”, број 73/10, 121/12,** **18/15****,** **96/15** **– др. закон,** **92/16****,** **104/16** **– др. закон,** **113/17** **– др. закон,** **41/2018****,** **95/18** **– др. закон,** **37/19** **– др. закон и 9/20), члана 146. став. 1. Закона о планирању и изградњи („Службени гласник РС“, бр. 72/19, 81/19 – исправка, 64/10 – одлука УС, 24/11, 121/12, 42/13 – одлука УС РС, 50/13 – одлука УС РС, 98/13 – одлука УС, 132/14, 145/14, 83/18, 31/19, 37/19 – др. закон и 9/20), члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон,** **101/16** **– др. закон и** **47/18****) и члана 40. став 1. тачка 7. Статута општине Инђија (''Службени лист општине Инђија'', бр. 5/19), а по претходно прибављеној сагласности Министарства грађевинарства, саобраћаја и инфраструктуре Републике Србије, Сектор за водни саобраћај и безбедност пловидбе, број 342-01-01334/2019-06 од 27. маја 2020. године,**

**Скупштина општине Инђија, на седници одржаној дана 02.09.2020. године, донела је**

**ОДЛУКУ**

**О ОДРЕЂИВАЊУ ДЕЛОВА ОБАЛЕ И ВОДНОГ ПРОСТОРА**

**НА ТЕРИТОРИЈИ ОПШТИНЕ ИНЂИЈА**

**НА КОЈИМА СЕ МОГУ ПОСТАВЉАТИ ПЛУТАЈУЋИ ОБЈЕКТИ**

**I ОПШТЕ ОДРЕДБЕ**

**Члан 1.**

Овом Одлуком одређују се делови обале и водног простора реке Дунав и другим природним и вештачким водотоцима и акумулацијама на подручју општине Инђија, на којим се могу постављати плутајући објекти, услови и начин постављања и уклањања плутајућих објеката, обавезе власника плутајућих објеката, одређују се површине за извлачење и стационирање плутајућих објеката и пловила, као и вршење надзора над применом одлуке.

**Члан 2.**

 **Плутајући објекти који се у складу са овом одлуком могу поставити на одређеном делу обале и водног простора на територији општине Инђија су:**

1. **угоститељски објекат на води;**
2. **понтон за потребе спортског клуба на води;**
3. **понтон за потребе привезишта за чамце;**
4. **сплав кућица.**

**II ОДРЕЂИВАЊЕ ДЕЛОВА ОБАЛЕ И ВОДНОГ ПРОСТОРА ЗА ПОСТАВЉАЊЕ ПЛУТАЈУЋИХ ОБЈЕКАТА**

**Члан 3.**

**Делови обале и водног простора на територији општине Инђија на којима се у складу са овом одлуком могу постављати плутајући објекти одређују се Планом места за постављање плутајућих објеката на делу обале и водног простора на територији општине Инђија (у даљем тексту: План), у складу са законом којим се уређује пловидба и луке на унутрашњим водама и важећим планским актима.**

**Члан 4.**

План доноси Скупштина општине Инђија за период од 10 година.

План детаљне разраде појединачних локација саставни је део плана из члана 3. ове одлуке.

Планове из ст. 1. и 2. овог члана припрема Одељење општинске управе надлежно за послове урбанизма.

На планове из члана 3. ове одлуке прибавља се претходна сагласност министарства надлежног за послове саобраћаја у складу са законом којим се уређује пловидба.

Члан 5.

 План дефинише зоне и места унутар зоне на којима се може поставити плутајући објекат, изглед, врсту, намену и величину, као и правила постављања плутајућег објекта.

 Планом се одређују и делови обале и водног простора на територији општине Инђија на којима се може поставити, на основу захтева, плутајући објекат за потребе републичких, општинских органа, установа и предузећа чији су они оснивачи, као и зоне у којима постоје посебна просторна и функционална ограничења за постављање плутајућих објеката.

 Зона је део обале и водног простора на коме се постављају плутајући објекти исте врсте и намене (зона угоститељских објеката, зона привезишта за чамце и спортских клубова на води, зона сплав кућица), део обале и водног простора на коме је забрањено постављање плутајућих објеката (зона забране), као и део обале и водног простора који служи за одлагање уклоњених плутајућих објеката и одузетих пловила (зона за одлагање уклоњених плутајућих објеката).

 План садржи текстуални и графички део.

 План се може израђивати по фазама.

 План се објављује у Службеном листу општине Инђија.

 Измене и допуне плана врше се по потреби по поступку предвиђеном за доношење плана, и важе до истека рока важења плана који се мења.

 Измена плана којим се врше промене броја и распореда места утврђених планом на којима су већ постављени плутајући објекти могу се вршити само због реализације промене просторног или урбанистичког плана.

III ПОСТУПАК ПОСТАВЉАЊА ПЛУТАЈУЋИХ ОБЈЕКАТА

**Члан 6.**

Поступак давања у закуп водног земљишта за постављање плутајућих објеката

спроводи надлежно водопривредно предузеће у складу са законом којим се уређују пловидба.

**Лице које је са надлежним водопривредним предузећем закључило уговор о закупу водног земљишта, у року од 30 дана од дана закључења овог уговора, Општинској управи општине Инђија, одељењу надлежном за послове урбанизма** подноси захтев за постављање плутајућег објекта**.**

**Уз захтев се подноси:**

1. **решење о упису у регистар делатности (за правно лице или предузетника);**
2. **фотокопија личне карте (за физичко лице);**
3. **уверење одељења надлежног за утврђивање и наплату јавних прихода којим**

**доказује да нема дуговања по основу изворних прихода општине Инђија;**

1. **пројекат са техничком контролом, са водним условима, условима надлежних**

**јавних предузећа за прикључење објекта на струју и за прикључење на водовод и канализацију;**

1. **уговор надлежног водопривредног предузећа о давању у закуп водног**

**земљишта;**

1. **важећу плутајућу дозволу;**
2. **оверену изјаву да ће уклонити плутајући објекат по истеку решења о**

**одобрењу за постављање објекта и да ће део обале и водни простор довести у првобитно стање, односно да ће исти уклонити уколико престане да обавља делатност.**

**Члан 7.**

**Решење којим се одобрава постављање плутајућег објекта, уколико су испуњени услови из члана 6. ове одлуке доноси Општинска управа, одељење надлежно за послове урбанизма.**

**Решење из става 1. овог члана издаје се на период који не може бити дужи од пет година, у зависности од врсте и намене плутајућег објекта.**

**Против решења којим се одбија захтев за издавање одобрење, подносилац захтева може изјавити жалбу Општинском већу општине Инђија у року од 15 дана од дана достављања решења.**

**Решење из става 1. овог члана доставља се одељењу надлежном за саобраћај, одељењу надлежном за инспкецијске послове, надлежном водопривредном предузећу и надлежној лучкој капетанији.**

**Члан 8.**

 **Пре истека рока на који је дато решење којим је одобрено постављање плутајућег објекта, исто се може продужити за период који не може бити дужи од пет година, уколико корисник има закључен уговор о закупу водног земљишта са надлежним јавним водопривредним предузећем за тај период.**

**IV ОБАВЕЗЕ ВЛАСНИКА ПЛУТАЈУЋИХ ОБЈЕКАТА**

**Члан 9.**

 **Власник плутајућег објекта дужан је, да плутајући објекат редовно одржава у уредном и исправном стању, да уклања отпадке око плутајућег објекта и нанос реке на плутајући објекат и да се стара о безбедности прилаза на плутајућем објекту.**

**Члан 10.**

 **Власник плутајућег објекта дужан је да има прописане исправе и књиге за плутајући објекат и да продужава важност плутајуће дозволе на начин и у роковима прописаним законом којим се уређује пловидба и подзаконским актима донетим ради спровођења тог закона, и да плутајућу дозволу у року од 15 дана од дана продужења достави доносиоцу решења из члана 7. став 1. ове одлуке.**

**Члан 11.**

 **Власник плутајућег објекта дужан је да у року од 30 дана од дана престанка важења решења из члана 7. став 1. ове одлуке.**

1. **уклони плутајући објекат са места на коме је било одобрено његово**

**постављање**

1. **делове обале и водног простора доведе у првобитно стање;**
2. **престане да користи водоводне и канализационе инсталације, приступни пут**

**и да обезбеди њихово несметано коришћење.**

 **Уколико власник плутајућег објекта не уклони објекат у року из става 1. овог члана, исти ће се уклонити на основу акта комуналног инспектора преко другог лица, а о трошку власника.**

**Члан 12.**

Уколико се привремено изводе неодложни радови на делу обале и водног простора на коме се налази плутајући објекат за који је издато одобрење за постављање Општинска управа одељење надлежно за послове урбанизма донеће решење којим се власнику налаже да привремено измести објекат и оставља рок за привремено измештање у трајању од 15 дана од дана пријема решења.

 Решење из става 1. овог члана доноси се на образложени писани захтев инвеститора неодложних радова уз које се доставља пратећа документација из које се јасно види катастарска парцела, објекат који омета извођење неодложних радова и одобрења надлежних органа на основу којих се изводе радови.

Решење из става 1. овог члана мора да садржи разлоге за привремено измештање плутајућег објекта, као и место и време на које се привремено измешта плутајући објекат.

Трошкове привременог извештања, чувања и враћања плутајућег објекта сноси инвеститор неодложних радова.

Уколико власник плутајућег објекта коме је уредно уручено решење из става 1. овог члана не измести објекат упрописаном року, надлежни комунални инспектор ће издати решење којим налаже да се такав плутајући објекат привремено измести преко другог лица о трошку његовог власника.

**Члан 13.**

Власник плутајућег објекта дужан је да најкасније у року од три месеца од дана постављања плутајућег објекта, Општинској управи, одељењу надлежном за послове урбанизма достави доказ да је:

1. прикључио плутајући објекат на електродистрибутивну мрежу, у складу са актом надлежног привредног друштва;

2. прикључио плутајући објекат на водоводну мрежу, у складу са актом надлежног јавног предузећа;

3. обезбедио контејнер за чврсте отпатке и закључио уговор са надлежним комуналним предузећем за одношење тих отпадака;

4. закључио уговор о осигурању од пожара и осигурању од одговорности према трећим лицима и стварима;

5. закључио уговор о одржавању дела обале и водног простора, односно места за постављање плутајућег објекта за које је издато одобрење са надлежним јавним водопривредним предузећем;

6. обезбедио танк за отпадне воде и закључио уговор са надлежним предузећем за његово пражњење.

Надлежно привредно друштво, односно јавно предузеће не може прикључити плутајући објекат на одговарајућу инфраструктурну мрежу, ако његовом власнику није издато решење којим се одобрава постављање плутајућег објекта.

**V ПРЕСТАНАК ВАЖЕЊА ОДОБРЕЊА**

**Члан 14.**

 **Решење којим се одобрава постављање плутајућег објекта престаје да важи:**

1. **ако се плутајући објекат користи супротно решењу којим се одобрава**

**постављање плутајућег објекта;**

1. **уколико власник објекта не продужу плутајућу дозволу;**
2. **протеком рока на који је издато решење о одобрењу за постављање**

**плутајућег објекта;**

1. **уколико престане да обавља делатност на основу које је издато решење којим**

**се одобрава постављање плутајућег објекта;**

1. **плутајући објекат буде брисан из уписника плутајућих објеката надлежне**

**лучке капетаније;**

1. **уколико се изменом ове одлуке и Плана укине место на коме је решењем**

**дозвољено постављање плутајућег објекта.**

**Члан 15.**

 **Решење којим престаје да важи решење о постављању плутајућег објекта доноси Општинска управа одељење надлежно за послове урбанизма.**

**Против решења се може поднети жалба Општинском већу општине Инђија у року од 15 дана од дана достављања решења.**

**Решење из става 1. овог члана се доставља одељењу надлежном за послове саобраћаја, одељењу надлежном за послове инспекције, надлежном водопривредном предузећу и надлежној лучкој капетанији.**

**VI ЗАБРАНЕ**

**Члан 16.**

 **Корисник обале и водног простора је дужан да уреди, одржава и обележава обалу и водни простор, не оштећује и не загађује околину, обезбеди неопходне услове за безбедно и несметано коришћење обале и водног простора свим корисницима под једнаким условима.**

**Члан 17.**

**Забрањено је да се, коришћењем обале и водног простора, угрожава безбедност пловидбе, сужавање пловног пута и ометање пловидбе осталих учесника, угрожавање обале и режима вода, људских живота и њиховог здравља, материјалних добара и животне средине.**

**Забрањено је да плутајући објекти заклањају пловидбене знакне на обали који морају бити видљиви у свим условима,**

**Забрањена је уз обални појас у ширини од 10 m, изградња било каквих објеката, садња вишегодишњег засада, постављање ограда и сл.**

**VII НАДЗОР**

**Члан 18.**

**Надзор над спровођењем ове Одлуке и аката донетих на основу ове Одлуке врши Општинска управа одељење надлежно за послове урбанизма.**

**Инспекцијски надзор над спровођењем ове Одлуке врши Одељење за инспекцијске послове путем комуналног инспектора.**

**Корисник дела обале и водног простора дужан је да инспектору омогући несметано вршење послова инспекцијског надзора, стави на увид потребна документа и да у року који инспектор одреди достави потребне податке и поступи по налогу инспектора.**

**Члан 19.**

**У вршењу инспекцијског надзора, поред законских овлашћења, инспектор је дужан да:**

1. **контролише да ли власник објекта има решење из члана 7. став 1. ове одлуке;**
2. **контролише да ли се обала користи у складу са условима под којим је издато**

**решење о одобрењу;**

1. **записнички констатује стање дела обале и водног простора приликом**

**отпочињања и престанка њиховог коришћења;**

1. **поднесе захтев за покретање прекршајног поступка.**

**VIII УКЛАЊАЊЕ ПЛУТАЈУЋИХ ОБЈЕКАТА**

**Члан 20.**

**Власник плутајућег објекта дужан је уклонити објекат у року предвиђеном у Решењу донетом од стране комуналног инспектора ако је:**

1. **постављен без одобрења надлежног органа,**
2. **постављен са одобрењем за постављање, ако је истекао рок за постављање**

**назначен у одобрењу, односно ако је одобрење за постављање објекта престало да важи, или је истекао рок на које је земљиште дато у закуп,**

1. **постављен са одобрењем, а земљиште се приводи планом одређеној**

**намени, или је потребно на месту објекта да се врше радови на комуналној инфраструктури,**

1. **постављен са одобрењем, а дуже од 60 дана не обавља делатност, а за**

**делатност сезонског карактера дуже од 30 дана,**

1. **постављен са одобрењем, али се власник плутајућег објекта не придржава**

**услова утврђених Решењем којим је одобрено постављање,**

1. **постављен са одобрењем, а планским документом је предвиђена његова**

**замена, односно постављање другог објекта,**

1. **ако дође до укидања локалитета.**

**Против Решења комуналног инспектора о уклањању објеката може се изјавити жалба Општинском већу у року од 15 дана од дана достављања Решења.**

**Члан 21.**

**У случају да власник објекта не поступи по Решењу инспектора у остављеном року, уклањање објекта извршиће се принудним путем на терет власника објекта.**

**Уколико је објекат који је постављен без одобрења прикључен на комуналну инфраструктуру, власник инфраструктуре је дужан да онемогући њено коришћење.**

**Члан 22.**

**Принудно извршење решења и уклањање објеката обавља комунални инспектор, у складу са законом.**

**Смештај и чување принудно уклоњених објеката обезбеђује Општинска управа.**

**Општинска управа не одговара за оштећења настала на објекту у поступку принудног уклањања, смештања и чувању и не сноси одговорност за робу која се налази у објекту који се уклања.**

**Приликом преузимања објеката уклоњених, у складу са одредбама ове одлуке, власник је дужан да плати трошкове принудног уклањања и чувања.**

**Члан 23.**

**Власник плутајућег објекта се позива да у року, који не може бити краћи од 120 дана ни дужи од 180 дана, од дана принудног уклањања објекта преузме објекат уз обавештење да ће се, уколико не преузме објекат исти продати на јавној лицитацији.**

**Ако власник не преузме принудно уклоњени објекат у року из става 1. овог члана, Општинска управа ће га продати на јавној лицитацији, а средства остварена од продаје користе се за намирење трошкова принудног уклањања, смештаја и чувања, док се средства преостала после намирења трошкова враћају власнику.**

**Уколико средства остварена од продаје нису довољна, разлика се наплаћује од власника објекта односно корисника објекта, по поступку прописаном за принудну наплату јавних прихода.**

**Члан 24.**

**Одређује се локација за извлачење и стационирање плутајућих објеката у оквиру копненог дела комплекса који је према Плану детаљне регулације комплекса марине у Старом Сланкамену („Службени лист општине Инђија, број 9/12) одређен за локацију марине и то копнени део, а који се налази на стационажи пловног пута Дунава (улаз у рукавац) km ~ km 1215.5. и то у површини од 18m x 30m, за територију општине Инђија.**

**На локацији из става 1. овог члана чувају се и одузета пловила, као и уклоњена пловила по налогу надлежних републичких органа.**

**IX КАЗНЕНЕ ОДРЕДБЕ**

**Члан 25.**

Новчаном казном у износу од 150.000 динара казниће се за прекршај правно лице ако:

1. **без одобрења постави или користи објекат или део обале и воденог**

**простора (члан 7 став 1.),**

1. **не поступи у складу за чланом 9. одлуке;**
2. **не поступи у складу са члном 10. одлуке;**
3. **не поступи у складу са члнаом 11 одлуке;**
4. **поступа супрутоно члану 16. одлуке;**
5. **не поступи по решењу инспектора из члана 20. став 1. одлуке.**

За прекршаје из става 1. овог члана казниће се одговорно лице у правном лицу новчаном казном од 25.000 динара.

За прекршаје из става 1. овог члана казниће се предузетник новчаном казном од 75.000 динара.

За прекршаје из става 1. овог члана казниће се и физичко лице новчаном казном од 25.000 динара.

**X ПРЕЛАЗНЕ И ЗАВРШНЕ ОДРЕДБЕ**

**Члан 26.**

 Власник плутајућег објекта из ове одлуке који не поседује одговарајуће одобрење у смислу члана 7. став 1. ове одлуке, дужан је да одобрење прибави у року од 90 дана од дана ступања на снагу ове одлуке.

**Члан 27.**

**Ова одлука ступа на снагу осмог дана од дана објављивања у "Службеном листу општине Инђија".**

**СКУПШТИНА ОПШТИНЕ ИНЂИЈА**

**Број: 342-2/2020-I Председник,**

**Дана: 02.09.2020. године**

**ИНЂИЈА Ђорђе Димић**

**О б р а з л о ж е њ е**

**Правни основ за доношење Одлуке** о одређивању делова обале и водног простора на територији општине Инђија на којима се могу постављати плутајући објекти садржан је у члану 38. став 1. и 2. Закона о пловидби и лукама на унутрашњим водама („Службени гласник РС”, број 73/10, 121/12, 18/15, 96/15 – др. закон,  92/16, 104/16 – др. закон, 113/17 – др. закон, 41/2018 и 95/18 – др. Закон, 37/2019 – др. Закон и 9/10), члану 146. став. 1. Закона о планирању и изградњи („Службени гласник РС“, бр. 72/19, 81/19 – исправка, 64/10 – одлука УС, 24/11, 121/12, 42/13 – одлука УС РС, 50/13 – одлука УС РС, 98/13 – одлука УС, 132/14, 145/14, 83/18, 31/19, 37/19 – др. Закон и 9/20), члану 32. став 1. тачка 6. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон и 47/18) и члану 40. став 1. тачка 7. Статута општине Инђија (''Службени лист општине Инђија'', бр. 5/19).

Чланом 38 став 1. Закона о пловидби и лукама на унутрашњим водама прописано је да делове обале и водног простора на којима се могу градити хидротехнички објекти (бродске преводнице, пловни канали, обалоутврде, напери, паралелне грађевине са траверзама, преграде, прагови, каскаде, шеврони, кејски зидови и мостови), постављати плутајући објекти, плутајући објекти за снабдевање бродова горивом и привезишта за чамце, као и услове и начин постављањa плутајућих објеката и привезишта за чамце, одређује надлежни орган локалне самоуправе у складу са законом којим се уређује локална самоуправа, а ставом 2. истог члана прописано је да на прописе и друге опште акте које доносе надлежни органи локалне самоуправе који уређују материју из става 1. овог члана, као и на план постављања плутајућих објеката, плутајућих објеката за снабдевање бродова горивом и привезишта за чамце, претходно се прибавља сагласност министарства и овлашћеног правног лица за техничко одржавање државних водних путева, односно овлашћеног правног лица за техничко одржавање државних водних путева на територији аутономне покрајине.

Чланом 146. став 1. Закона о планирању и изградњи прописано је да постављање и уклањање пловила на водном земљишту обезбеђује и уређује јединица локалне самоуправе.

 **Разлози за доношење ове одлуке јесу одређивање делова обале и водног простора на реци Дунав на територији општине Инђија и потребе јединице локалне самоуправе да уреди постављање плутајућих објеката на наведеном водном простору, као и одређивање локације** за извлачење и стационирање плутајућих објеката, како објеката који су уклоњени, тако и локација за депоновање пловила која су одузета по решењу надлежних републичких органа.

Одлуком се одређују делови обале и водног простора реке Дунав и другим природним и вештачким водотоцима и акумулацијама на подручју општине Инђија, на којим се могу постављати плутајући објекти, услови и начин постављања и уклањања плутајућих објеката, обавезе власника плутајућих објеката, одређују се површине за извлачење и стационирање плутајућих објеката и пловила, као и вршење надзора над применом одлуке.

 Општинско веће Општине Инђија је дана, 25. 12. 2019. године утврдило предлог Одлуке о одређивању делова обале и водног простора на територији општине Инђија на којима се могу постављати плутајући објекти и након тога Предлог упутило Министарству грађевинарства, саобраћаја и инфраструктуре, Сектор за водни саобраћај и безбедност пловидбе ради давања претходне сагласности.

 Министарство је дана 03.06.2020. године Општинском већу доставило сагласнот на Предлог одлуке о одређивању делова обале и водног простора на теироторији општине Инђија на којима се могу постављати плутајући објекти број 342-01-01334/2019-06 од 27.05.2020. године.

Са свега изнетог предлаже се Скупштини општине да Одлуку о одређивању делова обале и водног простора на територији општине Инђија на којима се могу постављати плутајући објекти, усвоји у тексту како је дат у материјалу.

**Општинска управа општине Инђија**